શીર્ષક: મુકેશ અંબાણી કેસમાં મુંબઈ પોલીસના એન્કાઉન્ટર સ્પેશિયાલિસ્ટ સચિન વાઝે કઈ રીતે વિવાદનું મૂળ બન્યા?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
મહારાષ્ટ્રના પૂર્વ મુખ્ય મંત્રી દેવેન્દ્ર ફડણવીસે મુકેશ અંબાણીના ઘરની બહાર વિસ્ફોટકો ભરેલી કાર મળી આવી હતી એ કેસમાં મુંબઈ પોલીસના અધિકારી સચિન વાઝેની ભૂમિકા પર સવાલ ઉઠાવ્યા છે. 

ફડણવીસે ઉદ્ધવ ઠાકરે સરકાર પર નિશાન તાકીને પ્રશ્ન પૂછ્યો છે, "શું અંબાણી કેસમાં સચિન વાઝેનો કોઈ સંબંધ છે, શું આ માત્ર સંયોગ છે?"

મુંબઈના પૉશ વિસ્તાર પેડર રોડ પર સ્થિત મુકેશ અંબાણીના ઘર ઍન્ટિલિયાની બહાર એક સ્કૉર્પિયોમાં જિલેટિનની સ્ટિક મળી હતી, આ પછી સ્કૉર્પિયોના માલિક મનસુખ હીરેનનો મૃતદેહ ઠાણે પાસેથી મળ્યો હતો. આના કારણે આ આખો કેસ કેટલાંક દિવસોથી ચર્ચાનું કારણ બનેલો છે.

16 વર્ષ સુધી સસ્પૅન્ડ રહેલાં સચિન વાઝે કોણ છે?

દેવેન્દ્ર ફડણવીસના આરોપ પછી મુંબઈ પોલીસના અધિકારી સચિન વાઝેએ મીડિયાની સામે પોતાનો પક્ષ મૂક્યો છે. તેમણે કહ્યું, "મને મનસુખ હીરેનના મૃત્યુની કોઈ જાણકારી નથી. તેમણે મુંબઈ પોલીસ કમિશનર અને ઠાણે પોલીસમાં એક ફરિયાદ કરી હતી જેના કારણે પોલીસ અને કેટલાંક પત્રકાર તેમનું ઉત્પીડન કરી રહ્યા હતા. આ મામલાની તપાસ માટે ત્યાં ગયા હતા."

આ પહેલાં સચિન વાઝે ત્યારે ચર્ચામાં આવ્યા હતા જ્યારે ટીવી પત્રકાર અર્ણબ ગોસ્વામીની ધરપકડ માટે જે પોલીસની ટીમ ગઈ હતી તેમાં તેઓ જોવા મળ્યા હતા. એવામાં સવાલ એ છે કે કોણ છે આ પોલીસ અધિકારી જેમની આટલી ચર્ચા થઈ રહી છે.

મુંબઈ પોલીસમાં ઍન્કાઉન્ટર સ્પેશિયાલિસ્ટ તરીકે જાણીતા સચિન વાઝે આસિસ્ટન્ટ ઇન્સ્પેક્ટરના પદ પર તહેનાત છે. હાલના દિવસોમાં તે મુંબઈ પોલીસની ક્રાઇમ બ્રાન્ચના ઇન્ટેલિજન્સ યુનિટના પ્રમુખ છે. આ યુનિટની જવાબદારી મુંબઈમાં થનારા ગુના વિશે ગુપ્ત માહિતી એકઠી કરીને ગુનાને રોકવાની છે.

પરંતુ એ જાણવું પણ રસપ્રદ છે કે સચિન વાઝેને મુંબઈ પોલીસે 16 વર્ષ સુધી સસ્પેન્ડ કર્યા હતા. જૂન, 2020માં મુંબઈ પોલીસ કમિશનર પરમબીરસિંહના નેતૃત્વવાળી સમિતિએ સચિન વાઝેનું સસ્પેન્શન પરત લીધું હતું, જેના પછી તેઓ નોકરી પર પરત ફર્યા. 

પરમબીરસિંહે તેમને પ્રતિષ્ઠિત મુંબઈ ક્રાઇમ બ્રાન્ચમાં તહેનાત કર્યા હતા.

સચિન વાઝેનું આખું નામ સચિન હિંદુરાવ વાઝે છે. વાઝે મહારાષ્ટ્રના કોલ્હાપુર જિલ્લામાંથી આવે છે. 1990માં તેમની પસંદગી મુંબઈ પોલીસમાં સબ ઇન્સ્પેક્ટર તરીકે થઈ હતી. વાઝેના પોલીસ કરિયર પર નજર રાખનારા એક સિનિયર ક્રાઇમ રિપોર્ટરે કહ્યું, "વાઝેની પહેલી નિમણૂક નક્સલ પ્રભાવિત વિસ્તાર ગઢચિરૌલી જિલ્લામાં થઈ હતી. આ પછી 1992માં તેમની ટ્રાન્સફર ઠાણેમાં...